CELEX: 32021D0503(01)
Language: mt
Date: 2021-04-23 00:00:00
Title: Deċiżjoni tal-Kunsill tat-23 ta’ April 2021 li tadotta l-pożizzjoni tal-Kunsill dwar l-abbozz ta’ baġit emendatorju Nru 2 tal-Unjoni Ewropea għas-sena finanzjarja 2021 2021/C 161 I/02

3.5.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  CI 161/2
               
            
         DEĊIŻJONI TAL-KUNSILL
         tat-23 ta’ April 2021
         li tadotta l-pożizzjoni tal-Kunsill dwar l-abbozz ta’ baġit emendatorju Nru 2 tal-Unjoni Ewropea għas-sena finanzjarja 2021
         (2021/C 161 I/02)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a tiegħu,
         Wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (1), u b’mod partikolari l-Artikolu 44 tiegħu,
         Billi:
         
                     —
                  
                  
                     il-baġit tal-Unjoni għas-sena finanzjarja 2021 ġie adottat definittivament fis-17 ta’ Marzu 2021 (2);
                  
               
                     —
                  
                  
                     fl-24 ta’ Marzu 2021, il-Kummissjoni ppreżentat proposta li fiha l-abbozz ta’ baġit emendatorju Nru 2 għall-baġit ġenerali għas-sena finanzjarja 2021;
                  
               
                     —
                  
                  
                     minħabba l-kriżi bla preċedent u l-ħtieġa li jiġu ffinanzjati risponsi ta’ politika rapidi fi żmien qasir, huwa l-każ li eċċezzjonalment ikun hemm qbil dwar il-proposta tal-Kummissjoni li taħt l-Istrument għall-Appoġġ ta’ Emerġenza jkun previst ammont ta’ EUR 100 miljun għall-impatt baġitarju potenzjali tal-ħtiġijiet emerġenti hekk kif il-pandemija tevolvi. Jenħtieġ li dan il-mod ta’ bbaġitjar ma jikkostitwixxix preċedent u jenħtieġ li l-Kummissjoni tuża biss approprjazzjonijiet relatati ma’ din ir-riżerva esklużivament għall-ġlieda kontra l-pandemija tal-COVID-19 permezz ta’ azzjonijiet eliġibbli skont ir-Regolament tal-Kunsill (UE) 2020/521 tal-14 ta’ April 2020 li jattiva l-appoġġ ta’ emerġenza skont ir-Regolament (UE) 2016/369 u li jemenda d-dispożizzjonijiet tiegħu filwaqt li jqis it-tifqigħa tal-COVID-19 (3);
                  
               
                     —
                  
                  
                     bil-ħsieb li jkunu disponibbli b’mod urġenti approprjazzjonijiet suffiċjenti taħt l-Istrument għall-Appoġġ ta’ Emerġenza (ESI) fl-2021 u l-kontribuzzjoni tal-UE għaċ-Ċentru Ewropew għall-Prevenzjoni u l-Kontroll tal-Mard (ECDC) bħala rispons għall-pandemija tal-COVID-19, jeħtieġ li l-Kunsill jipproċedi mingħajr dewmien bl-adozzjoni tal-pożizzjoni tiegħu dwar l-abbozz ta’ baġit emendatorju Nru 2 għall-baġit ġenerali tal-2021. Għaldaqstant, huwa ġġustifikat li jitqassar, f’konformità mal-Artikolu 3(3) tar-Regoli ta’ Proċedura tal-Kunsill, il-perijodu ta’ tmien ġimgħat biex jiġu infurmati l-Parlamenti nazzjonali kif stipulat fl-Artikolu 4 tal-Protokoll Nru 1,
                  
               IDDEĊIEDA KIF ĠEJ:
         
            Artikolu Uniku
            Il-pożizzjoni tal-Kunsill dwar l-abbozz ta’ baġit emendatorju Nru 2 tal-Unjoni Ewropea għas-sena finanzjarja 2021 ġiet adottata fit-23 ta’ April 2021.
            Jista’ jinkiseb aċċess għat-test sħiħ għall-konsultazzjoni jew għat-tniżżil mis-sit web tal-Kunsill: http://www.consilium.europa.eu/.
         
         
            Magħmul fi Brussell, fit-23 ta’ April 2021.
            
               
                  Għall-Kunsill
               
               
                  Il-President
               
               A. P. ZACARIAS
            
         
         
            (1)  ĠU L 193, 30.7.2018, p. 1.
         
            (2)  ĠU L 93, 17.3.2021, p. 1.
         
            (3)  ĠU L 117, 15.4.2020, p. 3.